เทศบัญญัติเทศบาลเมืองอโยธยาเทศบัญญัติเทศบาลเมืองอโยธยาเรื่องกำหนดบริเวณห้ามก่อสร้าง ดัดแปลง หรือเปลี่ยนการใช้อาคารบางชนิดหรือบางประเภทในพื้นที่บางส่วนในท้องที่เขตเทศบาลเมืองอโยธยาอำเภอพระนครศรีอยุธยาจังหวัดพระนครศรีอยุธยาพ.ศ. ๒๕๕๗ อาศัยอำนาจตามความในมาตรา ๙ วรรคสอง แห่งพระราชบัญญัติควบคุมอาคารพ.ศ. ๒๕๒๒ ซึ่งแก้ไขเพิ่มเติมโดยพระราชบัญญัติควบคุมอาคาร (ฉบับที่ ๒) พ.ศ. ๒๕๓๕และมาตรา ๖๐ แห่งพระราชบัญญัติเทศบาล พ.ศ. ๒๔๙๖ซึ่งแก้ไขเพิ่มเติมโดยพระราชบัญญัติเทศบาล (ฉบับที่ ๕) พ.ศ. ๒๕๑๐เทศบาลเมืองอโยธยา โดยความเห็นชอบของสภาเทศบาลเมืองอโยธยาและผู้ว่าราชการจังหวัดพระนครศรีอยุธยา จึงออกเทศบัญญัติไว้ ดังต่อไปนี้ข้อ ๑ เทศบัญญัตินี้เรียกว่า เทศบัญญัติเทศบาลเมืองอโยธยา เรื่อง กำหนดบริเวณห้ามก่อสร้าง ดัดแปลงหรือเปลี่ยนการใช้อาคารบางชนิดหรือบางประเภทในพื้นที่บางส่วนในท้องที่เขตเทศบาลเมืองอโยธยาอำเภอพระนครศรีอยุธยา จังหวัดพระนครศรีอยุธยา พ.ศ. ๒๕๕๗ข้อ ๒[๑] เทศบัญญัตินี้ให้ใช้บังคับตั้งแต่วันถัดจากวันประกาศในราชกิจจานุเบกษาเป็นต้นไปและให้สิ้นสุดระยะเวลาการใช้บังคับเมื่อมีการประกาศกฎกระทรวงให้ใช้บังคับผังเมืองรวมเมืองพระนครศรีอยุธยาที่ออกตามความในพระราชบัญญัติการผังเมือง พ.ศ. ๒๕๑๘ข้อ ๓ ในเทศบัญญัตินี้บริเวณที่ ๑ หมายความว่าพื้นที่ในบริเวณ ดังต่อไปนี้(๑) ด้านเหนือ จดแนวเขตกฎกระทรวง ฉบับที่ ๕๓ (พ.ศ. ๒๕๔๒)ออกตามความในพระราชบัญญัติควบคุมอาคาร พ.ศ. ๒๕๒๒ จดเส้นที่ลากต่อตรงกับถนนสายเจดีย์วัดสามปลื้ม- วัดใหญ่ชัยมงคล ฟากตะวันออก ที่จุดซึ่งอยู่ห่างจากปากคลองข้าวสารตัดกับถนนสายเจดีย์วัดสามปลื้ม - วัดใหญ่ชัยมงคล ไปทางทิศใต้ตามแนวถนนสายเจดีย์วัดสามปลื้ม- วัดใหญ่ชัยมงคล เป็นระยะ ๕๐ เมตร ไปทางทิศตะวันออกเฉียงใต้ จนบรรจบกับคลองโพธิ์ฝั่งตะวันตก ที่จุดซึ่งอยู่ห่างจากถนนโรจนะตัดกับคลองโพธิ์ไปทางทิศตะวันตกเฉียงใต้ ตามแนวคลองโพธิ์ เป็นระยะ ๖๐๐ เมตรด้านตะวันออก จดแนวเขตเทศบาลเมืองอโยธยาคลองโพธิ์ ฝั่งตะวันตกด้านใต้ จดคลองสะแกฝั่งตะวันตกเฉียงเหนือด้านตะวันตก จดแนวเขตเทศบาลเมืองอโยธยา ด้านเหนือ(๒) ด้านเหนือ จดคลองส่งน้ำชลประทาน ๓ ขวา (คลองหอก) ฝั่งใต้ด้านตะวันออก จดแนวเขตเทศบาลเมืองอโยธยา ด้านตะวันออกด้านใต้ จดเขตเทศบาลเมืองอโยธยาด้านใต้ด้านตะวันตก จดทางหลวงแผ่นดินหมายเลข ๓๒ ฟากตะวันออกบริเวณที่ ๒หมายความว่า พื้นที่ในบริเวณ ดังต่อไปนี้(๑) ด้านเหนือ จดแนวเขตกฎกระทรวง ฉบับที่ ๕๓ (พ.ศ. ๒๕๔๒)ออกตามความในพระราชบัญญัติควบคุมอาคาร พ.ศ. ๒๕๒๒ และวัดกะสังข์ด้านตะวันออก จดแนวเขตเทศบาลเมืองอโยธยาด้านใต้ จดคลองโพธิ์ฝั่งตะวันตกเส้นที่ลากต่อตรงกับถนนสายเจดีย์วัดสามปลื้ม - วัดใหญ่ชัยมงคล ฟากตะวันออกและฟากตะวันตกที่จุดซึ่งอยู่ห่างจากเจดีย์วัดสามปลื้ม - วัดใหญ่ชัยมงคล ตัดกับคลองปากข้าวสารไปทางทิศใต้ตามแนวถนนสายเจดีย์วัดสามปลื้ม - วัดใหญ่ชัยมงคล เป็นระยะ ๕๐ เมตรไปทางทิศตะวันออกเฉียงใต้ จนบรรจบกับคลองโพธิ์ฝั่งตะวันตกที่จุดซึ่งอยู่ห่างจากถนนโรจนะ ตัดกับคลองโพธิ์ไปทางทิศตะวันตกเฉียงใต้ตามแนวคลองโพธิ์ เป็นระยะ ๖๐๐ เมตรแล้วไปทางทิศตะวันตกจนบรรจบกับคลองปากข้าวสารด้านตะวันตก จดแนวเขตกฎกระทรวง ฉบับที่ ๕๓ (พ.ศ. ๒๕๔๒)ออกตามความในพระราชบัญญัติควบคุมอาคาร พ.ศ. ๒๕๒๒(๒) ด้านเหนือ จดแนวเขตเทศบาลเมืองอโยธยาด้านตะวันออก จดทางหลวงแผ่นดินหมายเลข ๓๒ ฟากตะวันตกด้านใต้ จดเขตเทศบาลเมืองอโยธยาด้านใต้ ไปทางทิศตะวันตกเฉียงเหนือจดคลองสะแกด้านตะวันตก จดคลองสะแก ฝั่งใต้ทั้งนี้ พื้นที่บริเวณที่ ๑และบริเวณที่ ๒ ปรากฏตามแผนที่ท้ายเทศบัญญัตินี้ข้อ ๔ ให้กำหนดพื้นที่ในเขตเทศบาลเมืองอโยธยาอำเภอพระนครศรีอยุธยา จังหวัดพระนครศรีอยุธยาภายในบริเวณแนวเขตตามแผนที่ท้ายเทศบัญญัตินี้เป็นบริเวณห้ามก่อสร้างอาคารชนิดและประเภท ดังต่อไปนี้(ก) ภายในบริเวณที่ ๑ ห้ามบุคคลใดก่อสร้างอาคาร ดังต่อไปนี้(๑) โรงงานทุกจำพวกตามกฎหมายว่าด้วยโรงงาน เว้นแต่โรงงานตามประเภทชนิดและจำพวกที่กำหนดให้ดำเนินการได้ตามบัญชีท้ายเทศบัญญัตินี้และโรงงานบำบัดน้ำเสียรวมของชุมชน(๒) คลังก๊าซปิโตรเลียมเหลวสถานที่บรรจุก๊าซปิโตรเลียมเหลวประเภทโรงบรรจุสถานที่บรรจุก๊าซปิโตรเลียมเหลวประเภทห้องบรรจุ และสถานที่เก็บรักษาก๊าซปิโตรเลียมเหลวประเภทโรงเก็บตามกฎหมายว่าด้วยการควบคุมน้ำมันเชื้อเพลิงแต่ไม่หมายความถึงสถานีบริการก๊าซปิโตรเลียมเหลว ร้านจำหน่ายก๊าซ สถานที่ใช้ก๊าซและสถานที่จำหน่ายอาหารที่ใช้ก๊าซ(๓) คลังน้ำมัน สถานที่เก็บรักษาน้ำมันลักษณะที่สาม สถานีบริการน้ำมันประเภทก สถานีบริการน้ำมันประเภท ข สถานีบริการน้ำมันประเภท ค ลักษณะที่สองและสถานีบริการน้ำมันประเภท จ ลักษณะที่สองตามกฎหมายว่าด้วยการควบคุมน้ำมันเชื้อเพลิงเว้นแต่สถานีบริการน้ำมันที่ตั้งอยู่ริมถนนสาธารณะที่มีขนาดเขตทางไม่น้อยกว่า ๑๒เมตร(๔) อาคารเลี้ยงม้า โค กระบือ สุกร แพะ แกะ ห่าน เป็ด ไก่ งู จระเข้หรือสัตว์ป่าตามกฎหมายว่าด้วยการสงวนและคุ้มครองสัตว์ป่า เพื่อการค้า(๕) โรงแรมตามกฎหมายว่าด้วยโรงแรมเว้นแต่ที่ตั้งอยู่ริมถนนสาธารณะที่มีขนาดเขตทางไม่น้อยกว่า ๑๒ เมตร(๖) อาคารที่ใช้ประโยชน์เพื่อการบริการตามกฎหมายว่าด้วยสถานบริการ(๗) โรงฆ่าสัตว์(๘) ไซโลเก็บผลิตผลทางการเกษตร(๙) โรงซื้อขายหรือเก็บเศษวัสดุ(๑๐) สุสานและฌาปนสถานตามกฎหมายว่าด้วยสุสานและฌาปนสถานเว้นแต่เป็นการดำเนินการขององค์การทางศาสนา(ข) ภายในบริเวณที่ ๒ ห้ามบุคคลใดก่อสร้างอาคาร ดังต่อไปนี้(๑) โรงงานทุกจำพวกตามกฎหมายว่าด้วยโรงงาน เว้นแต่โรงงานตามประเภทชนิดและจำพวกที่กำหนดให้ดำเนินการได้ตามบัญชีท้ายเทศบัญญัตินี้และโรงงานบำบัดน้ำเสียรวมของชุมชน(๒) คลังก๊าซปิโตรเลียมเหลวสถานที่บรรจุก๊าซปิโตรเลียมเหลวประเภทโรงบรรจุ สถานที่บรรจุก๊าซปิโตรเลียมเหลวประเภทห้องบรรจุและสถานที่เก็บรักษาก๊าซปิโตรเลียมเหลวประเภทโรงเก็บตามกฎหมายว่าด้วยการควบคุมน้ำมันเชื้อเพลิงแต่ไม่หมายความถึงสถานีบริการก๊าซปิโตรเลียมเหลว ร้านจำหน่ายก๊าซสถานที่ใช้ก๊าซและสถานที่จำหน่ายอาหารที่ใช้ก๊าซ(๓) คลังน้ำมัน สถานที่เก็บรักษาน้ำมันลักษณะที่สามสถานีบริการน้ำมันประเภท ก สถานีบริการน้ำมันประเภท ข สถานีบริการน้ำมันประเภท คลักษณะที่สอง และสถานีบริการน้ำมันประเภท จ ลักษณะที่สองตามกฎหมายว่าด้วยการควบคุมน้ำมันเชื้อเพลิงเว้นแต่สถานีบริการน้ำมันที่ตั้งอยู่ริมถนนสาธารณะที่มีขนาดเขตทางไม่น้อยกว่า ๑๖เมตร(๔) อาคารเลี้ยงม้า โค กระบือ สุกร แพะ แกะ ห่าน เป็ด ไก่ งู จระเข้หรือสัตว์ป่าตามกฎหมายว่าด้วยการสงวนและคุ้มครองสัตว์ป่า เพื่อการค้า(๕) อาคารที่ใช้ประโยชน์เพื่อการบริการตามกฎหมายว่าด้วยสถานบริการ(๖) โรงฆ่าสัตว์(๗) ไซโลเก็บผลิตผลทางการเกษตร(๘) โรงซื้อขายหรือเก็บเศษวัสดุ(๙) สุสานและฌาปนสถานตามกฎหมายว่าด้วยสุสานและฌาปนสถานเว้นแต่เป็นการดำเนินการขององค์การทางศาสนาข้อ ๕ ภายในบริเวณพื้นที่ที่กำหนดไว้ตามข้อ ๓ห้ามบุคคลใดดัดแปลงหรือเปลี่ยนการใช้อาคารใด ๆ ให้เป็นอาคารชนิดหรือประเภทที่มีลักษณะต้องห้ามตามที่กำหนดในข้อ๔ข้อ ๖ อาคารที่มีอยู่แล้วในพื้นที่ที่กำหนดตามข้อ๓ก่อนหรือในวันที่เทศบัญญัตินี้ใช้บังคับให้ได้รับยกเว้นไม่ต้องปฏิบัติตามเทศบัญญัตินี้แต่ห้ามดัดแปลง หรือเปลี่ยนการใช้อาคารดังกล่าวให้เป็นอาคารชนิด หรือประเภทที่มีลักษณะต้องห้ามตามที่กำหนดในข้อ๔ข้อ ๗ อาคารที่ได้รับใบอนุญาตหรือใบรับแจ้งการก่อสร้างดัดแปลงหรือเปลี่ยนการใช้ตามกฎหมายว่าด้วยการควบคุมอาคารหรือที่ได้รับอนุญาตตามกฎหมายเฉพาะว่าด้วยกิจการนั้นก่อนวันที่เทศบัญญัตินี้ใช้บังคับและยังก่อสร้าง ดัดแปลง หรือเปลี่ยนการใช้ไม่แล้วเสร็จให้ได้รับยกเว้นไม่ต้องปฏิบัติตามเทศบัญญัตินี้แต่จะขอเปลี่ยนแปลงการอนุญาตหรือการแจ้งให้เป็นการขัดต่อเทศบัญญัตินี้ไม่ได้ข้อ ๘ ให้นายกเทศมนตรีเมืองอโยธยารักษาการตามเทศบัญญัตินี้ประกาศณ วันที่ ๒ กันยายน พ.ศ. ๒๕๕๗ณรงค์ ด่านชัยวิโรจน์นายกเทศมนตรีเมืองอโยธยา[เอกสารแนบท้าย]๑. แผนที่ท้ายเทศบัญญัติเทศบาลเมืองอโยธยาเรื่อง กำหนดบริเวณห้ามก่อสร้าง ดัดแปลง หรือเปลี่ยนแปลงอาคารบางชนิด หรือบางประเภทในพื้นที่บางส่วนในท้องที่เขตเทศบาลเมืองอโยธยาอำเภอพระนครศรีอยุธยา จังหวัดพระนครศรีอยุธยา พ.ศ. ๒๕๕๗๒. บัญชีท้ายเทศบัญญัติเทศบาลเมืองอโยธยาเรื่อง กำหนดบริเวณห้ามก่อสร้าง ดัดแปลงหรือเปลี่ยนการใช้อาคารบางชนิดหรือบางประเภทในพื้นที่บางส่วนในท้องที่เขตเทศบาลเมืองอโยธยาอำเภอพระนครศรีอยุธยา จังหวัดพระนครศรีอยุธยา พ.ศ. ๒๕๕๗(ดูข้อมูลจากภาพกฎหมาย)ปริยานุช/ผู้จัดทำ๕ พฤศจิกายน๒๕๕๗กฤษดายุทธ/ผู้ตรวจ๗ พฤศจิกายน๒๕๕๗[๑] ราชกิจจานุเบกษาเล่ม ๑๓๑/ตอนพิเศษ ๒๑๙ ง/หน้า ๑๒/๓๑ ตุลาคม ๒๕๕๗